কেন্দ্রীয় শক্তি
কেন্দ্রীয় শক্তি (জার্মান:Mittelmächte; হাঙ্গেরীয়:Központi hatalmak; তুর্কি:İttifak Devletleri বা Bağlaşma Devletleri; বুলগেরীয়:Централни сили Tsentralni sili) দ্বারা প্রথম বিশ্বযুদ্ধে জার্মান সাম্রাজ্য, অস্ট্রিয়া-হাঙ্গেরি, উসমানীয় সাম্রাজ্য ও বুলগেরিয়ার সমন্বয়ে গঠিত জোটকে বোঝায়। এই জোটকে চারপক্ষীয় মৈত্রীও বলা হয়। মিত্রশক্তির সাথে লড়াইয়ে কেন্দ্রীয় শক্তির পরাজয় ঘটেছিল। ১৮৭৯ সালে জার্মানি ও অস্ট্রিয়া-হাঙ্গেরির মধ্যকার মিত্রতার মাধ্যমে এই শক্তির সূচনা ঘটে। উসমানীয় সাম্রাজ্য ও বুলগেরিয়া যুদ্ধ শুরু হওয়ার আগ পর্যন্ত তাতে যোগ দেয়নি।